Lav et referat af nedenstående tekst:

Tekst:
De store regnmængder har skabt massive problemer for trafikken omkring Hjørring. Tidligt torsdag morgen kørte en bil galt på motorvej E39, og det spærrede vejen. Det regner stadig, men nu er de nordjyske motorveje igen farbare. Nordjyllands Politi opfordrer dog bilisterne til fortsat at være påpasselige. - Pas især på, når man kører under viadukter og lavtliggende områder, hvor vand samles, siger vicepolitiinspektør fra Nordjyllands Politi, Henrik Skals. Det er særligt i Vendsyssel, at vandmasserne skaber problemer. Lige nu er situationen værst på mindre biveje, i viadukter og på lavtliggende veje. - De kan være oversvømmet. Vi anbefaler, at man kører meget forsigtigt, og fortsat ikke tager chancer i et forsøg på at forcere de vandmasser, man måtte støde på i trafikken, siger Henrik Skals.

Referat:
Motorvejen ved Hjørring er igen farbar, efter at et uheld tidligere på morgenen spærrede vejen.